Seletuskiri

Mulgi Vallavolikogu määruse eelnõule

**„Mulgi valla andmekogude asutamise ja andmekogude põhimääruste kinnitamise volituste andmine“**

1. **Käesoleva määruse eelnõu sisu:**

Anda volitused Mulgi Vallavalitsusele asutama Mulgi valla ametiasutuste ja ametiasutuste hallatavate asutuste ülesannete täitmisega seotud andmekogusid.

Anda volitused Mulgi Vallavalitsusele kinnitama käesoleva määruse lõikes 1 asutatud andmekogude põhimäärused.

1. **Määruse kehtestamise seaduslik alus**

Määrus kehtestatakse avaliku teabe seaduse (edaspidi AvTS )alusel. Andekogude regulatsioon on antud seaduse peatükis 51

Määruse seaduslik alus on AvTS § 431 lõike 1, § 433 lõike 1, § 435 lõike 1 ja kohaliku omavalitsuse korralduse seaduse § 22 lõike 2 alusel.

Avaliku teabe seadus § 431 lõike 1 annab andmekogu mõiste ja asutamise alused.

Seaduse tekst: *Andmekogu on riigi, kohaliku omavalitsuse või muu avalik-õigusliku isiku või avalikke ülesandeid täitva eraõigusliku isiku infosüsteemis töödeldavate korrastatud andmete kogum, mis asutatakse ja mida kasutatakse seaduses, selle alusel antud õigusaktis või rahvusvahelises lepingus sätestatud ülesannete täitmiseks.*

Kõik andmekogud tuleb registreerida Riigi infosüsteemis. *Riigi infosüsteemi kuuluvad andmekogud, mis on infosüsteemi andmevahetuskihiga liitunud ja riigi infosüsteemi haldussüsteemis registreeritud, ning andmekogude pidamist kindlustavad süsteemid.*§ 433 lõige 1 sätestab, et andmekogu asutatakse seadusega või selle alusel antud õigusaktiga.

§ 435 lõige 1: *andmekogu põhimääruses sätestatakse andmekogu pidamise kord, sealhulgas andmekogu vastutav töötleja (haldaja) ja vajaduse korral volitatud töötleja, andmekogusse kogutavate andmete koosseis, andmeandjad ja vajaduse korral muud andmekogu pidamisega seotud korralduslikud küsimused.*

1. **Määruse kehtestamine vajadus.**

Mulgi vallas on kasutusel HAUDI, AMPHORA, jäätmevaldajate register ja raamatupidamist toetavad andmekogud.

Riigi Infosüsteemi amet teostab järelevalvet kohalikes omavalitsuses kasutuses olevate infovarade üle. Eelpoolnimetatud andmekogudest on kantud RIHA infosüsteemi Amphora ja jäätmevaldajate register.

Kohaliku omavalitsus seaduse mõttes on vald. Otstarbekas on volikogul delegeerida andmekogude asutamise ja nende põhimääruste kinnitamine vallavalitsusele.

1. **Määruse jõustumine**

Määrus jõustub kolmandal päeval pärast Riigi Teatajas avaldamist.

Seletuskirja koostas:

Milja Janson

vallasekretär